16.3.2022
MT
Il-Ġurnal Uffiċjali tal-Unjoni Ewropea
L 88/53
(250) Limitazzjonijiet oħrajn tal-esportazzjonijiet jinkludu rekwiżiti ta’ liċenzjar u lista ta’ esportaturi kwalifikati (filprattika limitati għall-intrapriża kummerċjali tal-Istat Metal and Mineral Trading Corporation) għal ċerti gradi talmineral tal-kromu, kif ukoll soprataxxa għall-konġestjoni imposta fuq ir-Rati Bażi tan-Nol tal-Indian Railways fittrasport bil-ferrovija tal-mineral tal-kromu lejn il-Bangladesh u l-Pakistan (li huma l-uniċi pajjiżi b’konnessjoni ferrovjarja mal-Indja).
(251) L-effett l-aktar viżibbli tal-politika kien it-tnaqqis impressjonanti tal-volum tal-esportazzjoni tal-mineral tal-kromu wara l-introduzzjoni tal-limitazzjonijiet tal-esportazzjonijiet mmirati fl-2008 u mbagħad, għal darb’oħra, wara l-espansjoni tagħhom fl-2012.
L-iżvilupp tal-esportazzjoni tal-mineral tal-kromu huwa muri mill-graff ta’ hawn taħt: IND, Chromiun exports (HS 261000)
(252) Għalhekk, ir-restrizzjonijiet immirati fuq l-esportazzjoni laħqu l-għan segwit mill-GTI li jiskoraġġixxi l-esportazzjonijiet u jżomm il-mineral tal-kromu disponibbli għall-industrija domestika downstream.
(253) Dawn il-volumi ta' esportazzjoni jridu jitqiesu fl-isfond tal-konsum domestiku tal-mineral tal-kromu.
Fit-tweġiba tiegħu, il-GTI pprovda biss data limitata dwar l-esportazzjoni tal-mineral tal-kromu (Sena Finanzjarja (“FY”) 18/19 (50) sa FY20/21), filwaqt li għall-FY16/17 sal-FY19/20 ġew ipprovduti ċifri fir-rigward tal-produzzjoni u talkonsum domestiċi).
Iż-żewġ settijiet ta’ dik id-data huma pprovduti bħala kunfidenzjali.
Madankollu, huwa possibbli li fuq il-bażi ta’ dan isir tqabbil tal-volumi tal-esportazzjoni u tal-konsum domestiku għall-FY19/20 (li tkopri 9 xhur tal-PI) u qabel l-FY18/19.
Fiż-żewġ snin finanzjarji, il-volumi ta’ esportazzjoni ma qabżux il-1,5 % tal-konsum domestiku.
Ta’ min jinnota li s-sehem tal-importazzjonijiet fis-suq domestiku kien insinifikanti wkoll.
(254) Is-suq Indjan wera wkoll kapaċità żejda kostanti u irrazzjonali tal-produzzjoni meta mqabbel mas-somma talkonsum domestiku u tal-esportazzjonijiet bit-tnaqqis tal-importazzjonijiet.
Din il-kapaċità żejda ma setgħetx tiġi spjegata mill-GTI.
Għalhekk, tali kapaċità żejda tista’ tiġi spjegata biss mill-fatt li l-kumpaniji tal-estrazzjoni minerarja, inkluża OMC fis-settur tal-mineral tal-kromu, kienu jeżerċitaw funzjonijiet governattivi (b’mod partikolari, l-iżgurar tal-provvista adegwata tal-mineral tal-kromu f’konformità mal-objettivi ta’ politika tal-GTI sabiex jappoġġaw lill-industrija downstream u jżidu l-valur fil-katina tal-provvista).
(255) It-tieni, il-Kummissjoni sabet li skont ir-Regoli tal-2016 tal-GTI dwar il-Konċessjoni għall-Minerali, il-minjieri ristretti għandhom dritt tal-ewwel rifjut meta tiskadi l-lokazzjoni tal-estrazzjoni minerarja tagħhom.
L-Artikolu 8a tal-Mines and Mineral Development Act tal-1957 (kif emendat fl-2015), jipprevedi wkoll perjodi estiżi ta’ lokazzjonijiet tal-estrazzjoni minerarja għall-utenti ristretti u jtenni d-dritt tal-ewwel rifjut fl-irkanti ta’ lokazzjonijiet għall-estrazzjoni minerarja għall-utenti ristretti.
Dan jippermetti li l-lokazzjonijiet għall-estrazzjoni minerarja jibqgħu fil-biċċa l-kbira f’idejn il-produtturi tal-ferrokrom downstream ristretti, f’konformità mad(50) “FYx/x+1” tkopri l-perjodu mill-1 ta’ April tas-sena x sal-31 ta’ Marzu tas-sena x+1.